**Bog of Allen** (irsk: *Móin Alúine*) er en stor område med nedbørsmyr sentralt på øya Irland, mellom elvene Liffey og Shannon. Myrområdet utgjør 958 km², og strekker seg inn i grevskapene Offaly, Kildare, Laois og Westmeath i Irland. De store kanalene Grand Canal og Royal Canal går gjennom området Bog of Allen.

Gjennom historien har folk i Irland skåret torv fra myrene og brukte den til å koke og steke mat og varme opp boliger. Torv («brunt gull», som det tidvis kalles) høstes mekanisk i stor skala av Bord na Móna, et statseide industriselskap for torvproduksjon. Området har milevis med smalsporede industrielle jernbaner for transport av torv til prosessanlegg og torvdrevne kraftverk. I tillegg brukes skjæredelene som areal for beite.

Naturvern
---------

The Irish Peatland Conservation Council beskriver myren som «et viktig område av torvmark, like mye en del av irsk naturarv som *Kellsboken*.» Myrområdene er i sterkt redusert etter århundrer med industriell utnyttelse og nylige inngrep fra urban utvikling. Utnytting av torvmarker for drivstoff har pågått i Irland i 400 år. I dag har tradisjonell torvskjæring, mekanisk torvskjæring og industriell torvutvinning stått for et svimlende tap på 47 % av det opprinnelige torvarealet i Irland. Dette representerer over en halv million hektar land.

Arkeologisk betydning
---------------------

 Industriell torvhøsting i en del av Bog of Allen i grevskapet Offaly.
Torvområdene i Bog of Allen inneholder en verdifull del av den arkeologiske registreringen. På grunn av de særskilte bevaringsforholdene innenfor torv, blir mange artefakter som normalt ikke ville ha overlevd likevel blitt bevart; blant disse er det trekonstruksjoner og andre lignende gjenstander. I mange deler av Bog of Allen har industriell utfresing av torv avdekket arkeologiske levninger. Slike særegne levninger er gangveier bygd av tømmer og planker fra jernalderen og varte inn i middelalderen som tillot mennesker og dyr å krysse de vidstrakte områdene med torvmark, noe som kan gi et innblikk i økonomien og levemåten til samfunnene som fantes rundt myren. Bevaringsforholdene i myrer bevarer også en rekke forhistoriske miljøbevis som pollen, plante-DNA og plantemakrofossiler som ofte studeres sammen med arkeologiske bevis for å informere om miljøet på og rundt myren.

Referanser
----------

1. ↑  «Móin Alúine / Bog of Allen», *Placenames Database of Ireland*
2. ↑   «Bog of Allen Map and Guide», *Irish Peatland Conservation Council*. Arkivert fra originalen den 19. mai 2011
3. ↑  «Brown Gold», *Bórd na Móna* Living History
4. ↑  Clarke, Donal (2010): *Brown Gold - A History of Bord na Móna and the Irish Peat Industry*. Hume Avenue, Park West, Dublin 12: Gill & Macmillan; s. 70.
5. ↑  Bog of Allen Survey (PDF), *Irish Peatland Conservation Council*
6. ↑  Atkins, William (2023): «Bogland. Climate change and the peat industry’s dying days», *Harper's Magazine*
7. ↑  «Over-Exploitation of Peatlands for Peat», *Irish Peatland Conservation Council*
8. ↑  «Brief History of the Peat Industry in Ireland», *Bórd na Móna* Living History 10. oktober 2017
9. ↑  Archaeological Finds (PDF), *Bórd na Móna*. 2001. Arkivert fra originalen (PDF) den 19. november 2007.
10. ↑  «Peatland», *Archaeological Development Services*. Arkivert fra originalen den 26. mars 2010.
11. ↑  Parducci, Laura; Väliranta, Minna et al. (19. januar 2015): «Proxy comparison in ancient peat sediments: pollen, macrofossil and plant DNA», *Royal Society Publishing*, DOI:10.1098/rstb.2013.0382
12. ↑  «The bog brings the past, good or bad, to life», *Independent.ie* 10.november 2005
13. ↑  «My Raised Bog» (PDF), *Irish Peatland Conservation Council*

Eksterne lenker
---------------

* (en) Irish Peatland Conservation Council Irlands råd for bevaring av torvlandsskap
* «The Hill of Allen», *Ian Middleton*

|  |  |
| --- | --- |
| Oppslagsverk/autoritetsdata | Encyclopædia Britannica
 |